**13.00.02 – тэорыя і методыка навучання і выхавання (гісторыя)**

Специальность

[Теория и методика обучения и воспитания (по областям и уровням образования)](https://vak.gov.by/node/425)

|  |
| --- |
| *Загад Вышэйшай атэстацыйнай камісіі Рэспублікі Беларусь ад 1 красавіка  2021 г. № 86* |
| **Мэта праграмы-мінімум** заключаецца ва ўдасканаленні прафесійных кампетенцый аспірантаў і саіскальнікаў вучонай ступені кандыдата педагагічных навук, звязаных з фарміраваннем навукова-тэарэтычных ведаў і практыка-арыентаваных уменняў, неабходных для навучання гісторыі ва ўмовах мадэрнізацыі яе структуры і зместу.Задачы праграмы-мінімум:- забяспечыць умовы для засваення тэарэтычных асноў навучання гісторыі і ажыццяўлення яе выхаваўчай функцыі;- садзейнічаць выпрацоўцы тэхналагічна-аперацыйных спосабаў дзейнасці, неабходных для навукова-метадычнага забеспячэння і арганізацыі вучэбна-пазнавальнай дзейнасці ва ўстановах адукацыі пры навучанні гісторыі;- рэалізаваць рэфлексіўна-дыягнастычную функцыю падрыхтоўкі спецыяліста ў галіне дыдактыкі гісторыі як прыватнай методыкі.    Патрабаванні да засваення зместу праграмы-мінімум:    **а)   ведаць:****-** агульныя заканамернасці і псіхолага-педагагічныя асаблівасці ў арганізацыі адукацыйнай дзейнасці пры рэалізацыі кампетэнтнастнага падыходу да навучання гісторыі і рэалізацыі яе выхаваўчага патэнцыялу;    **-** функцыі гістарычнай адукацыі ў сучасным сацыяльна-культурным асяроддзі, яе канцэптуальныя мэты і практыка-арыентаваныя задачы, прынцыпы мадэрнізацыі структуры і зместу гістарычнай адукацыі;     **-** структуру і змест адукацыйных стандартаў, вучэбных праграм, прынцыпы адбору навуковых і вучэбных гістарычных ведаў, якія складаюць змест гістарычнай адукацыі;    - вучэбна-метадычны тэхналагічны інструментарый для фарміравання і дыягностыкі ў навучэнцаў асобасных, метапрадметных, прадметных кампетэнцый, у тым ліку правілы правядзення педагагічнага эксперымента;  **б) умець:****-** выкарыстоўваць веданне тэхналагічных аспектаў гістарычнай адукацыі і псіхолага-педагагічных асаблівасцей навучэнцаў для развіцця якасцей іх асобы, нацыянальна-культурнай ідэнтычнасці, грамадзянскага патрыятызму;    **-** рэалізоўваць комплекс функцый гістарычнай адукацыі ў працэсе мадэрнізацыі яе структуры і зместу з улікам мэтапалагання;     **-** ажыццяўляць дыдактычнае канструяванне вучэбных гістарычных ведаў з улікам іх пераводу з навуковых (акадэмічных) і ў адпаведнасці з адукацыйнымі запытамі навучэнцаў;    **-** выбіраць сістэму арганізацыйных форм, метадычных прыёмаў, сродкаў навучання і дыягностыкі вынікаў вучэбна-пазнавальнай дзейнасці навучэнцаў па гісторыі, а таксама апрацоўваць з дапамогай адпаведных статыстычных метадаў вынікі педагагічнага эксперымента;    **в) валодаць:**    **-** асновамі навукова-даследчай дзейнасці ў галіне тэорыі і методыкі навучання і выхавання (гісторыя);    **-** сістэматызаваным і абагульненым вопытам уласнай педагагічнай дзейнасці для вызначэння перспектыў яе ўдасканалення ў галіне мадэрнізацыі гістарычнай адукацыі;     **-** структурна-функцыянальным аналізам тэарэтычнага і факталагічнага зместу вучэбнага гістарычнага матэрыялу для вучэбна-метадычнага (навукова-метадычнага) забеспячэння працэсу навучання пры выбары яго аптымальных прыёмаў і сродкаў;    **-** сукупнасцю метадаў навучання гісторыі, абумоўленых прафесійнымі кампетэнцыямі настаўніка (выкладчыка), для распрацоўкі розных мадэляў вучэбных заняткаў, а таксама для інтэрпрэтацыі вынікаў педагагічнага эксперымента.    **ЗМЕСТ ПРАГРАМЫ-МІНІМУМ**  ***Раздзел 1. Метадалагічныя асновы навучання гісторыі*** ***1.1*.** *Задачы і асноўныя фактары навучання гісторыі*. Паняцце «методыка» ў педагагічнай навуцы. Суадносіны дыдактыкі і методыкі навучання. Задачы і функцыі методыкі навучання гісторыі. Асноўныя фактары працэсу навучання гісторыі. ***1.2.*** *Узаемасувязь методыкі навучання гісторыі з іншымі навукамі*. Дыдактыка гісторыі як прыватная методыка. Узаемасувязі методыкі з гісторыяй у вывучэнні асноўных кампанентаў зместу адукацыі; з філасофіяй у вызначэнні метадалогіі пазнання грамадска-гістарычных працэсаў; з агульнай педагогікай у вырашэнні задач навучання і выхавання асобы; з псіхалогіяй у вывучэнні псіхалагічных асаблівасцей развіцця асобы; з сацыялогіяй у вывучэнні каштоўнасных арыентацый асобы навучэнца. ***1.3.*** *Асноўныя этапы станаўлення методыкі навучання гісторыі ў канцы XIX–пачатку XXІ ст.* Мэты і асноўныя напрамкі навучання гісторыі ў школе XIX – пач.XX ст. Станаўленне методыкі навучання гісторыі як галіны педагагічнай навукі.  Станаўленне школьнай гістарычнай адукацыі і развіццё гісторыка-педагагічнай думкі ў савецкі перыяд. Станаўленне і мадэрнізацыя нацыянальнай сістэмы гістарычнай адукацыі ў Рэспубліцы Беларусь. Сучасныя праблемы і тэндэнцыі развіцця тэорыі і методыкі навучання гісторыі. ***1*.*4.*** *Метадалагічны плюралізм у навучанні гісторыі*. Узаемасувязь метадаў навуковага гістарычнага пазнання і педагагічнага даследавання. Шматвектарнасць гістарычнага развіцця. Цывілізацыйны і фармацыйны падыходы да разумення сутнасці грамадска-гістарычнага працэсу. Тэорыя грамадска-эканамічных фармацый. Цывілізацыя як стадыя развіцця і пэўны культурна-гістарычны тып. Сутнасць мадэрнізацыйнага падыходу і яго рэалізацыя ў змесце вучэбнай літаратуры па гісторыі. Прыметы мадэрнізацыі. Гісторыка-культуралагічны (культураадпаведны) падыход у навучанні гісторыі. Паняцце культурна-гістарычнага асяроддзя на макра- і мікраўзроўні. Прынцыпы вывучэння дасягненняў матэрыяльнай і духоўнай культуры ў гісторыі. Гісторыка-антрапалагічны падыход да вызначэння ролі асобы ў гісторыі. Паняцце полікультурнасці (мультыкультурнасці). ***1.5.*** *Міждысцыплінарныя сувязі ў навучанні гісторыі.* Дыдактычныя магчымасці змястоўнай і дзейнаснай інтэграцыі паміж сусветнай гісторыяй і гісторыяй Беларусі. Прыёмы інтэгравання вучэбных ведаў. Разгортванне зместу тэарэтычных навуковых паняццяў і развіццё тэарэтычнага тыпу гістарычнага мыслення з апорай на міжпрадметныя сувязі з грамадазнаўствам. Мастацкі вобраз у навучанні гісторыі з выкарыстаннем  твораў сусветнай і беларускай літаратуры. Комплексная гісторыка-мастацкая характарыстыка эпохі і яе роля ў фарміраванні ідэнтыфікацыйных маркераў асобы на аснове міжпрадметных сувязей з мастацтвам (айчыннай і сусветнай мастацкай культурай). Эмацыянальна-пачуццёвае ўздзеянне мастацкіх твораў  гістарычнай тэматыкі на навучэнцаў. ***1.6.*** *Інавацыйная і вопытна-эксперыментальная дзейнасць у навучанні гісторыі.* Характарыстыка даследчыцкага характару адукацыйнай дзейнасці навучэнцаў пры навучанні гісторыі. Вучэбныя праекты пры навучанні гісторыі: асаблівасці арганізацыі. Правілы і асаблівасці правядзення педагагічнага эксперымента пры навучанні гісторыі. Самарэфлексія навучэнцамі вынікаў даследчыцкай дзейнасці ў галіне гістарычнага пазнання. *Ключавыя словы: методыка навучання гісторыі, метадалагічны плюралізм, фармацыя, цывілізацыя, мадэрнізацыя, гісторыка-культуралагічны падыход, культурна-гістарычнае асяроддзе, гісторыка-антрапалагічны падыход, мультыкультурнасць, міждысцыплінарнасць, мастацкі вобраз гістарычнай падзеі, педагагічны эксперымент.* ***Раздзел 2. Каштоўнасныя арыенціры і мэты ў навучанні гісторыі***  ***2.1.*** *Аксіялагічная аснова ў навучанні гісторыі.* Паняцце «агульначалавечыя каштоўнасці». Тэрмінальныя і інструментальныя каштоўнасці. Каштоўнасці як аснова для дыдактычнага канструявання зместу навучання гісторыі. Сістэма традыцыйных каштоўнасных арыенціраў беларускага грамадства і іх улік пры навучанні гісторыі Беларусі. Інавацыйны характар каштоўнасці дзяржаўнага суверэнітэту і яе фарміраванне ў працэсе навучання гісторыі. ***2.2.*** *Мэтапалаганне ў навучанні гісторыі.* Вызначэнне мэт і задач навучання гісторыі ў гістарычнай рэтраспектыве і іх трансфармацыя. Дзяржаўная гістарычная палітыка ў Рэспубліцы Беларусь і вызначэнне мэт навучання гісторыі. Дэтэрмінуючая роля мэт навучання адносна яго зместу. Дыферэнцыяцыя мэт навучання гісторыі, у тым ліку з арыентацыяй на працяг навучання на ўзроўні вышэйшай адукацыі пры фарміраванні светапогляду навучэнцаў. Пераадоленне фальсіфікацый гісторыі пры яе навучанні. ***2.3.*** *Выхаваўчы патэнцыял гісторыі як вучэбнага прадмета.* Канцэпцыя выхавання дзяцей і вучнёўскай моладзі ў Рэспубліцы Беларусь. Нацыянальная (нацыянальна-дзяржаўная) ідэя як канцэптуальная аснова для дыдактычнага канструявання зместу вучэбнай літаратуры па гісторыі. Сацыялізацыя асобы навучэнца сродкамі прадметнага навучання. Фарміраванне ў навучэнцаў калектыўнай гістарычнай памяці і нацыянальна-культурнай ідэнтычнасці як характарыстык развіцця асобы. Фарміраванне кампетэнцый патрыятызму і грамадзянскасці сродкамі прадметнага навучання. Выкарыстанне культурна-гістарычных аналагаў (культурна аформленых узораў сацыяльных паводзін) пры рэалізацыі выхаваўчай функцыі навучання гісторыі. ***2.4.*** *Развіццё гістарычнага мыслення.* Інтэлектуальная сфера развіцця асобы: памяць, увага, інтэлект, уяўленне, інтуіцыя. Суадносіны гістарычнага пазнання і мыслення. Эмпірычны і тэарэтычны тыпы гістарычнага мыслення. Роля гістарычнага мыслення ў развіцці кагнітыўнай сферы асобы. Інтэлектуальныя працэдуры: дзяленне, абагульненне, аналіз, сінтэз, класіфікацыя, сістэматызацыя. Засваенне норм лагічнага мыслення пры навучанні гісторыі. *Ключавыя словы: сацыялізацыя асобы, выхаваўчы патэнцыял гісторыі, каштоўнасныя арыенціры, агульнанацыянальная ідэя, культурна-гістарычныя ўзоры сацыяльных паводзін, гістарычнае мысленне.* ***Раздзел 3. Змест навучання гісторыі*** ***3.1.*** *Канцэпцыя* вучэбнага прадмета «Сусветная гісторыя. Гісторыя Беларусі» ва ўстановах агульнай сярэдняй адукацыі. Мэты і задачы навучання гісторыі. Функцыі навучання гісторыі ў школе. Прынцыпы мадэрнізацыі зместу школьнай гістарычнай адукацыі. Вучэбна-метадычнае забеспячэнне навучання гісторыі. Вучэбна-метадычны комплекс навучання гісторыі, структура і характарыстыка яго асноўных элементаў. ***3.2.*** *Структура школьнай гістарычнай адукацыі*. Структура школьнай гістарычнай адукацыі ў Рэспубліцы Беларусь у рэтраспектыве. Лінейна-храналагічная і канцэнтрычная структуры навучання гісторыі, іх станоўчыя бакі і недахопы. Прынцып пераемнасці ў навучанні гісторыі паміж рознымі ступенямі адукацыі. Роля прапедэўтычнага навучання. Суадносіны сусветнай гісторыі і гісторыі Беларусі. ***3.3.*** *Адукацыйныя стандарты і вучэбныя праграмы па гісторыі*. Структура і змест адукацыйных стандартаў. Эвалюцыя ў распрацоўцы розных пакаленняў адукацыйных стандартаў па гісторыі. Структура вучэбнай праграмы. Комплексны аналіз змястоўнага і дзейнаснага кампанентаў вучэбных праграм па сусветнай гісторыі і гісторыі Беларусі. ***3.5.*** *Структура вучэбных гістарычных ведаў*. Суадносіны навуковых тэарэтычных і вучэбных ведаў. Трыадзіная сутнасць гістарычнага факта. Лакалізаваныя ў часе і прасторы гістарычныя факты. Растлумачаны і схаваны ў фактах і іх узаемасувязях тэарэтычны матэрыял. Гістарычныя паняцці рознай ступені абагульненасці. Фармалізаваныя і нефармалізаваныя гістарычныя веды. Вобразныя і эмацыянальна-вобразныя веды. Паняцце асобасна арыентаваных ведаў. Дэдуктыўны і індуктыўны алгарытмы прадстаўлення і засваення вучэбнага гістарычнага матэрыялу. *Ключавыя словы: структура, лінейнасць, канцэнтрызм, пераемнасць, канцэпцыя, адукацыйны стандарт, вучэбная праграма, вучэбна-метадычны комплекс.* ***Раздзел 4. Метадычнае забеспячэнне і тэхналогіі навучання гісторыі, якасць навучання*** ***4.1.*** *Вучэбна-метадычны комплекс па гісторыі як крыніца ведаў і сродак навучання*. Змест і структура падручнікаў (вучэбных дапаможнікаў) па сусветнай гісторыі і гісторыі Беларусі. Структура вучэбнай літаратуры па гісторыі: асноўны, дадатковы і тлумачальны тэксты, метадычны апарат арганізацыі засваення зместу, навігацыйны, ілюстрацыйны апарат, апарат арыенціроўкі. Адпаведнасць вучэбнай літаратуры па гісторыі прынцыпам навуковасці, даступнасці, адаптыўнасці, лагічнасці, паслядоўнасці, нагляднасці, усвядомленага засваення зместу вучэбнага матэрыялу і спосабаў дзейнасці, міждысцыплінарнасці, сістэмнасці і сістэматычнасці, разнастайнасці форм прадстаўлення і засваення вучэбнай інфармацыі. Асноўныя метадычныя функцыі падручніка: развіццёвая, выхаваўчая, матывацыйная, інтэгруючая, навучальная, навігацыйная, кантрольна-ацэначная, самаадукацыі, дыферэнцыяцыі і індывідуалізацыі. Функцыянальная роля падручніка гісторыі. Паралельныя і альтэрнатыўныя падручнікі. Сучасныя падручнікі гісторыі як жанр гістарычнага апавядання. Тэкст падручніка гісторыі як дыскурс. ***4.2.*** *Кампетэнтнасны падыход у навучанні гісторыі.* Кампетэнцыі і кампетэнтнасць. Класіфікацыя кампетэнцый пры навучанні гісторыі. Характарыстыка дзейнаснага кампаненту пры навучанні гісторыі. Асобасныя вынікі навучання гісторыі як аснова для фарміравання светапогляду і каштоўнасных арыентацый асобы. Метапрадметныя вынікі навучання як сукупнасць універсальных вучэбных дзеянняў. Праграмныя патрабаванні да вынікаў вучэбнай дзейнасці вучняў як прадметныя вынікі навучання. Сродкі фарміравання асобасных, метапрадметных і прадметных вынікаў навучання гісторыі. ***4.3.*** *Арганізацыя і планаванне адукацыйнай дзейнасці пры навучанні гісторыі*. Псіхолага-педагагічныя фактары арганізацыі вучэбна-пазнавальнай дзейнасці і развіцця пазнавальнага інтарэсу да навучання гісторыі. Матывацыя ў навучанні гісторыі. Функцыі выкладання і навучання гісторыі. Формы навучання гісторыі на ўзроўні агульнай базавай і сярэдняй адукацыі з улікам пераемнасці паміж канцэнтрамі. Паўрочнае і блочна-тэматычнае планаванне. Этапы праектавання працэсу навучання. Планаванне на аснове вучэбна-метадычных комплексаў. Складанне каляндарна-тэматычнага планавання пры параўнальна-храналагічным вывучэнні курсаў сусветнай гісторыі і гісторыі Беларусі. Улік нарматыўна-прававой базы выкладання (навучання) гісторыі. Прафесійны партрэт настаўніка (выкладчыка) гісторыі ў аспекце фарміравання здольнасці да самастойнага канструявання сістэмы прадметнага навучання. ***4.4.*** *Тэхналагічны падыход да працэсу навучання гісторыі*. Класіфікацыя тэхналогій навучання гісторыі: развіццёвага навучання, развіцця крытычнага мыслення, праблемнага навучання, гульнявых і інш. Параўнанне традыцыйных і інавацыйных тэхналогій у навучанні гісторыі. Дыдактычны патэнцыял сучаснага ўрока гісторыі. Тыпалогія і структура ўрокаў па гісторыі. План-канспект (дыдактычны сцэнарый) урока. Спосабы фармулявання тэмы і мэты вучэбных заняткаў. Вучэбны модуль як адносна завершаная адзінка адукацыйнага працэсу і зместу навучання. Структурна-функцыянальны аналіз вучэбнага гістарычнага матэрыялу. Метадычныя ўмовы павышэння эфектыўнасці ўрока. Крытэрыі аналізу ўрока. Вызначэнне індывідуальнага стылю педагагічнай дзейнасці. Выкарыстанне інфармацыйна-камп’ютарных тэхналогій навучання гісторыі. Электронныя адукацыйныя рэсурсы і сродкі навучання па гісторыі. Паняцце электроннага падручніка і яго дыдактычная мадэль. Дыдактычныя функцыі гіпертэксту. Выкарыстанне QR-кодаў. Мультымедыя тэхналогіі. Тэхналогіі віртуальнай і дапоўненай рэальнасці. ***4.5.*** *Метадычны інструментарый у навучанні гісторыі.* Прыёмы і сродкі вывучэння тэарэтычнага і факталагічнага гістарычнага матэрыялу. Засваенне гістарычных фактаў ва ўзаемасувязі з тэарэтычным матэрыялам. Наглядныя сродкі навучання. Роля візуалізацыі ў навучанні гісторыі. Фарміраванне вобразаў гістарычных падзей і іх удзельнікаў. Перакадзіраванне вучэбнай інфармацыі з вербальна-лагічнай у наглядна-вобразную форму і наадварот. Вывучэнне гістарычнай храналогіі і картаграфіі. Характарыстыка перыядызацыі гісторыі. Роля «стужкі часу» ў фарміраванні часавых уяўленняў навучэнцаў. Фарміраванне храналагічных і картаграфічных уменняў. Пераемнасць у выкарыстанні картаграфічнага матэрыялу з геаграфіяй. Прыёмы выкарыстання дакументальных першакрыніц пры вывучэнні гісторыі. Разнастайнасць гістарычных першакрыніц. Паняцце дакументальна-метадычнага комплексу. ***4.6.*** *Якасць навучання гісторыі.* Прадметна-змястоўны і змястоўна-дзейнасны крытэрыі бальнай сістэмы ацэнкі. Улік узроўняў вучэбна-пазнавальнай дзейнасці і ўзроўняў засваення вучэбнага матэрыялу. Удакладненне 10-бальнай сістэмы ацэнкі ў адпаведнасці з рэалізацыяй кампетэнтнаснага падыходу да навучання гісторыі. Роля і функцыі педагагічнага кантролю. Тэставыя формы кантролю. Прадметна-арыентаванае і крытэрыяльна-арыентаванае тэсціраванне выніках навучання гісторыі. Колькасныя і якасныя паказчыкі пры вызначэнні паспяховасці навучання. Бягучая і выніковая атэстацыя па гісторыі. Нарматыўна-прававая база арганізацыі і правядзення экзаменаў.*Ключавыя словы: кампетэнтнасны падыход у навучанні гісторыі, тэхналагічны падыход да навучання, гістарычнае мысленне, структурна-функцыянальны аналіз вучэбнага гістарычнага матэрыялу, модуль, каляндарна-тэматычнае планаванне, план-канспект, дыдактычны сцэнарый, крытэрыі ацэньвання, узроўні засваення ведаў і спосабаў дзейнасці, атэстацыя.* **ЛІТАРАТУРА** *Асноўная:*1. Актуальные вопросы методики обучения истории в средней школе : пособие для учителя / А. Г. Колосков, Г. В. Клокова [и др.]; под ред. А. Г. Колоскова. – М. : Просвещение, 1984. – 272 с.2. Багдановіч, І. І. Методыка выкладання гісторыі ў школе: вучэбны дапаможнік для студэнтаў вышэйшых навучальных устаноў / І. І. Багдановіч. – Мінск : БДПУ, 2009. – 284 с.3. Багдановіч, І. І. Методыка навучання гісторыі ў школе ў апісаннях, схемах і табліцах : вучэбна-метадычны дапаможнік / І. І. Багдановіч, А. А. Корзюк ; пад навук. рэд А. В. Касовіча. – Мінск : БДПУ, 2017. – 204 с.4. Борзова, Л. И. Игры на уроке истории: методическое пособие для учителя / Л. И. Борзова. – М. : Владос-Пресс, 2001. – 160 с.5. Вучэбныя праграмы для ўстаноў агульнай сярэдняй адукацыі з беларускай мовай навучання. Сусветная гісторыя. Гісторыя Беларусі. V―ХІ класы. – Мінск : Нац. ін-т адукацыі, 2019.7. Вяземский, Е. Е. Как сегодня преподавать историю в школе : пособие для учителя / Е. Е. Вяземский, О. Ю. Стрелова. – М. : Просвещение, 2000. – 112 с.8. Вяземский, Е. Е. Теория и методика преподавания истории / Е. Е. Вяземский, О. Ю. Стрелова. – М. : Владос, 2003. – 382 с.9. Гора, П. В. Повышение эффективности обучения истории в средней школе / П. В. Гора. – М. : Просвещение, 1988. – 203 с.10. Заир-Бек, С. И. Развитие критического мышления на уроке : пособие для учителя / С. И. Заир-Бек, И. В. Муштавинская. – М. : АСТ, 2004. – 187 с.11. Запрудский, Н. И. Моделирование и проектирование авторских дидактических систем / Н. И. Запрудский. – Минск : “Сэр-Вит”, 2008. – 334 с.12. Запрудский, Н. И. Современные школьные технологии-2 / Н. И. Запрудский. – Минск : “Сэр-Вит”, 2010. – 448 с.13. Кашлев, С. С. Интерактивные методы обучения : учеб.-мет. пособие / С. С. Кашлев. – Минск : ТетраСистемс, 2013. – 222 с.14. Концепция учебного предмета «Всемирная история. История Беларуси»: утв. приказом Министерства образования Республики Беларусь от 29.05.2009 №675 // Гісторыя: праблемы выкладання. ― 2009. ― №7.15. Корзюк, А. А. Выкарыстанне гістарычных крыніц на ўроках гісторыі і грамадазнаўства : вуч.-мет. дапаможнік для настаўнікаў устаноў агул. сярэд. адукацыі з беларус. і рус. мовамі навучання / А. А. Корзюк. – Мінск : Выд. цэнтр БДУ, 2016. – 165 с.16. Короткова, М. В. Методика обучения истории в схемах, таблицах, описаниях / М. В. Короткова, М. Т. Студеникин. – М. : Владос, 1999. – 191 с.17. Короткова, М. В. Наглядность на уроках истории / М. В. Короткова. – М. : Владос, 2000. – 176 с.18. Ксензова, Г. Ю. Перспективные школьные технологии : учебно-метод. пособие / Г. Ю. Ксензова. – М. : Дрофа, 2000. – 232 с.19. Лернер, И. Я. Развитие мышления учащихся в процессе обучения истории / И. Я. Лернер. – М. : Просвещение, 1982. – 191 с.20. Магчымасці рэалізацыі педагагічных тэхналогій : вопыт работы настаўніка гісторыі : вуч.-мет. дапаможнік [склад. В. А. Глінская]. – Мінск : МАІРА, 2009. – 127 с.21. Образовательный стандарт учебного предмета «Всемирная история. История Беларуси»: утв. постановлением Министерства образования Республики Беларусь от 29.05.2009 № 32 // Гісторыя: праблемы выкладання. – 2009. – № 7.22. Селевко, Г. К. Педагогические технологии на основе дидактического и методического усовершенствования УВП / Г. К. Селевко. – М. : НИИ школьных технологий, 2005. – 288 с. 23. Снопкова, Е. И. Образовательные технологии в преподавании истории (Опыт методического обеспечения образовательной практики) / Е. И. Снопкова. – Могилев: ИПК и ПРР и СО, 2001. – 28 с.24. Современные тенденции развития образования : отечественный и зарубежный опыт : монография / А. А. Корзюк [и др.]; под науч. ред. А. А. Корзюка. – Минск : Экоперспектива, 2020. – 160 с. 25. Степанищев, А. Т. Методический справочник учителя истории / А. Т. Степанищев. – М. : Владос, 2000. –320 с.26. Степанищев, А. Т. Методика преподавания и изучения истории : учебное пособие для студентов ВУЗов : В 2 ч. / А. Т. Степанищев. – М. : Владос, 2002. – Ч. 1. – 304 с.; Ч. 2. – 208 с.27. Степанищев, А. Т. Настольная книга преподавателя истории : учебно-методическое пособие / А. Т. Степанищев. – М. : Гуманитарный изд. центр ВЛАДОС, 2013. – 376 с.28. Шоган, В. В. Методика преподавания истории в школе : новая технология личностно-ориентированного исторического образования : учебное пособие / В. В. Шоган. – Ростов-на-Дону : Феникс, 2007. – 475 с.  *Дадатковая:*1. Аванесов, В.С. Научные проблемы тестового контроля знаний / В. С. Аванесов. –  М. : ИЦПКПС, 1994. – 337с.2. Багдановіч, І. І. Гістарычнае краязнаўства Беларусі : вучэбна-метадычны дапаможнік / І. І. Багдановіч [і інш.] пад рэд. А. А. Корзюка. – Гродна : ЮрСа Принт, 2014. – 220 с.3. Вагин, А. А. Методика обучения истории в школе / А. А. Вагин. – М. : Просвещение, 1972. – 351 с.4. Воронович, В. М. Уроки по учебному предмету «Всемирная история» в 7 классе : учеб.-метод. для учителей учреждений общ. сред. образования с белорус. и рус. яз. обучения / В. М. Воронович, А. И. Филимонов. – Минск : «Сэр-Вит», 2014. – 192 с.5. Воронович, В. М. Уроки по учебному предмету «Всемирная история» в 10 классе : учеб.-метод. для учителей учреждений общ. сред. образования с белорус. и рус. яз. обучения / В. М. Воронович, А. И. Филимонов. – Минск : «Сэр-Вит», 2014. – 184 с.6. Вяземский, Е. Е. Методика преподавания истории в школе : практическое пособие / Е. Е. Вяземский, О. Ю. Стрелова. – М. : Владос, 1999. – 175 с.7. Гавриловец, Л. В. История Новейшего времени в 11 классе : учеб.-метод. для учителей учреждений общ. сред. образования с белорус. и рус. яз. обучения / Л. В. Гавриловец [и др.]. – Минск : Изд. центр БГУ, 2014. 8. Гин, А. А. Приемы педагогической техники: Свобода выбора. Открытость. Деятельность. Обратная связь. Идеальность : пособие для учителей / А. А. Гин. – М. : Вита-Пресс, 2001. – 88 с.9. Гинчук, В. В. Организация учебно-познавательной деятельности учащихся при изучении всемирной истории в 10 классе : метод. пособие / В. В. Гинчук. – Минск : БГПУ, 2004. – 46с.10. Гінчук, В. В. Гісторыя Беларусі ў 10 класе : вучэб.-метад. дапам. для настаўнікаў  устаноў агул. сярэд. адукацыі з беларус. і рус. мовамі навучання / В. В. Гінчук. – Мінск : Выд цэнтр БДУ, 2014.11. Гончарова, Т. И. Исторические вечера в школе : книга для учителя. Из опыта работы / Т. И. Гончарова. – М. : Просвещение, 1992. – 159 с.12. Гора, П. В. Методические приемы и средства наглядного обучения истории в средней школе : пособие для учителей / П. В. Гора. – М. : Просвещение, 1971. – 239 с.13. Давідоўская, Г. Э. Фарміраванне вобразных уяўленняў у вучняў 6—7 класаў пры вывучэнні гісторыі Беларусі ; пад рэд. С. В. Панова / Г. Э. Давідоўская, З. Я. Вінаградава. – Мінск : НІА, 2019. – 151 с. 14. Забельникова, О. В. История Древнего мира в 5 классе : учеб.-метод. пособие для учителей учреждений общ. сред. образования с белорус. и рус. яз. обучения / О. В. Забельникова, С. А. Кудрявцева ; под ред. В. С. Кошелева. – Минск : Изд. Центр БГУ, 2015.15. Забельникова, О. В. Уроки по учебному предмету «Всемирная история» в 6 классе : учеб.-метод. пособие для учителей учреждений общ. сред. образования с белорус. и рус. яз. обучения / О. В. Забельникова, А. О. Волынец. – Минск : «Сэр-Вит», 2014. – 96 с. 16. Забельникова, О. В. Уроки по учебному предмету «Всемирная история» в 8 классе : учеб.-метод. пособие для учителей учреждений общ. сред. образования с белорус. и рус. яз. обучения / О. В. Забельникова, А. О. Волынец. – Минск : «Сэр-Вит», 2014. – 144 с. 17. История средних веков в 6 классе : учеб.-метод. пособие для учителей учреждений общ. сред. образования с белорус. и рус. яз. обучения / В. А. Федосик [и др.] ; под ред. В. А. Федосика. – Минск : Адукацыя і выхаванне, 2011. – 120 с. 18. История средних веков в 7 классе : учеб.-метод. пособие для учителей учреждений общ. сред. образования с белорус. и рус. яз. обучения / В. А. Федосик [и др.] ; под ред. В. А. Федосика. – Минск : Нар. асвета, 2012. – 127 с.19. Корзюк, А. А. Уроки по учебному предмету «История Беларуси» в 6 классе : учеб.-метод. пособие для учителей учреждений общ. сред. образования с белорус. и рус. яз. обучения / А. А. Корзюк. – Минск : «Сэр-Вит», 2014. – 144 с.20. Корзюк, А. А. Уроки по учебному предмету «История Беларуси» в 8 классе : учеб.-метод. пособие для учителей учреждений общ. сред. образования с белорус. и рус. яз. обучения / А. А. Корзюк. – Минск : «Сэр-Вит», 2014. – 144 с.21. Корзюк, А. А. Изучение вопросов культуры и религии на уроках истории Древнего мира в 5 классе : учеб-метод. пособие для учителей / А. А. Корзюк. – Минск : Изд. центр БГУ, 2016.22. Корзюк, А. А. Изучение вопросов культуры и религии на уроках истории Средних веков в 6 классе : учеб-метод. пособие для учителей / А. А. Корзюк. – Минск : Изд. центр БГУ, 2017. – 127 с.23. Корзюк, А. А. Изучение вопросов культуры и религии на уроках истории Нового времени в 7 классе : учеб-метод. пособие для учителей / А. А. Корзюк. – Минск : Изд. центр БГУ, 2018.24. Корзюк, А. А. Гісторыя Беларусі ў 7 класе : вучэб.-метад. дапам. для настаўнікаў  устаноў агул. сярэд. адукацыі з беларус. і рус. мовамі навучання / А. А. Корзюк. – Мінск : Выд цэнтр БДУ, 2018.25. Корзюк, А. А. Изучение вопросов культуры на уроках истории Нового времени в 8 классе : учеб-метод. пособие для учителей / А. А. Корзюк. – Минск : Изд. центр БГУ, 2019.26. Короткова, М. В. Практикум по методике преподавания истории в школе: для высших пед. учеб. заведений / М. В. Короткова, М. Т. Студеникин. – М. : Владос, 2000. – 270 с.27. Короткова, М. В. Методика проведения игр и дискуссий на уроках истории / М. В. Короткова. – М. : Владос, 2003. –252 с.28. Кошелев, В. С. История Нового времени в 9 классе : учеб.-метод. пособие для учителей учреждений общ. сред. образования с белорус. и рус. яз. обучения / В. С. Кошелев, Н. В. Байдакова, С.А. Кудрявцева ; под ред. В. С. Кошелева. – Минск : Нар. асвета, 2014.29. Краснова, М. А. Урокі па вучэбным прадмеце «Гісторыя Беларусі» ў 7 класе : дапам. для настаўнікаў устаноў агул. сярэд. адукацыі з беларус. і рус. мовамі навучання / М. А. Краснова, С. А. Кудраўцава. – Мінск : «Сэр-Віт», 2014. – 120 с.30. Кудраўцава, С. А. Вывучэнне пытанняў культуры на ўроках гісторыі Беларусі ў 6 класе : дапам. для настаўнікаў устаноў агул. сярэд. адукацыі з беларус. і рус. мовамі навучання / С. А. Кудраўцава. – Мінск : Выд. цэнтр БДУ, 2017. – 175 с.31. Кудраўцава, С. А. Вывучэнне пытанняў культуры на ўроках гісторыі Беларусі ў 7 класе : дапам. для настаўнікаў устаноў агул. сярэд. адукацыі з беларус. і рус. мовамі навучання / С. А. Кудраўцава. – Мінск : Выд. цэнтр БДУ, 2018.32. Кудрявцева, С. А. История Нового времени в 7 классе : учеб.-метод. пособие для учителей учреждений общ. сред. образования с белорус. и рус. яз. обучения / С. А. Кудрявцева, Г. Э. Давидовская. – Минск : Изд. центр БГУ, 2019. – 223 с.33. Кудраўцава, С. А. Вывучэнне пытанняў культуры на ўроках гісторыі Беларусі ў 8 класе : дапам. для настаўнікаў устаноў агул. сярэд. адукацыі з беларус. і рус. мовамі навучання / С. А. Кудраўцава. – Мінск : Выд. цэнтр БДУ, 2020.34. Кулагина, Г. А. Сто игр по истории : пособие для учителя / Г. А. Кулагина. – М. : Просвещение, 1983. –240 с.35. Лизунова, Е. В. Организация учебно-познавательной деятельности учащихся при изучении истории в 5 классе / Е. В. Лизунова ; под ред. И. И. Богдановича. – Минск : БГПУ, 2007. – 68 с.36. Линденберг, К. Обучение истории / К. Линденберг. – М. : Парсифаль, 1997. – 192 с.37. Маркова, А. К. Формирование мотивации учения : книга для учителя / А. К. Маркова. – М. : Просвещение, 1990. – 192 с.38. Медыяадукацыя ў школе: фарміраванне медыяграматнасці вучняў : дапам. для настаўнікаў / М. І. Запрудскі [і інш.]; пад рэд. М. І. Запрудскага. – Мінск, 2016. – 336 с.39. Методика преподавания истории в средней школе : учеб. пособие для студентов педагогических институтов / С. А. Ежова [и др.]. – М. : Просвещение, 1986. – 270 с.40. Мініцкі, М. І. Выкладанне гісторыі старажытнага свету : вучэбна–метадычны дапаможнік для настаўнікаў / М. І. Мініцкі, В. І. Ханкевіч. – Мінск : НДІ адукацыі, 2000. – 242 с.41. Никифоров, Д. Н. Наглядность в преподавании истории и обществоведения / Д. Н. Никифоров, С. Ф. Скляренко. – М. : Просвещение, 1978. – 319 с.42. Озерский, И. З. Начинающему учителю истории : из опыта работы / И. З. Озерский. – М. : Просвещение, 1989. – 206 с.43. Палейка, А. А. Выкарыстанне медыятэкстаў у навучанні гісторыі і грамадазнаўству : вучэб.-метад. дапам. для настаўнікаў  устаноў агул. сярэд. адукацыі з беларус. і рус. мовамі навучання / А. А. Палейка. – Мінск : Выд цэнтр БДУ, 2018.44. Паноў, С. В. Гісторыя Беларусі ў 11 класе : вучэб.-метад. дапам. для настаўнікаў  устаноў агул. сярэд. адукацыі з беларус. і рус. мовамі навучання / С. В. Паноў. – Мінск : Выд цэнтр БДУ, 2015. – 207 с.45. Паноў, С. В. Урокі па вучэбным прадмеце «Гісторыя Беларусі» ў 9 класе : дапам. для настаўнікаў  устаноў агул. сярэд. адукацыі з беларус. і рус. мовамі навучання / С. В. Паноў. – Мінск : Сэр-Віт, 2015. – 144 с.46. Степанищев, А. Т. Настольная книга преподавателя истории : учебно-методическое пособие / А. Т. Степанищев. – М.: Гуманитарный изд. центр ВЛАДОС, 2013. – 376 с.47. Студеникин, М. Т. Методика преподавания истории в школе : учебник для студентов высших учебных заведений / М. Т. Студеникин. – М. : Владос, 2000. – 238 с.48. Хуторской, А. В. Методика личностно-ориентированного обучения. Как обучать всех по-разному? : пособие для учителя / А. В. Хуторской. – М. : Изд-ва ВЛАДОС-ПРЕСС, 2005. – 383 с.33. Хуторской, А. В. Дидактика : учебник для вузов. Стандарт третьего поколения / А. В. Хуторской. – СПб. : Питер, 2017. – 720 с.34. Цемушаў, С. М. Гісторыя Беларусі ў 6 класе : вучэб.-метад. дапам. для настаўнікаў  устаноў агул. сярэд. адукацыі з беларус. і рус. мовамі навучання / С. М. Цемушаў. – Мінск : Адукацыя і выхаванне, 2011.35. Ямбург, Е.А. Воспитание историей / Е. А. Ямбург. – М. : Знание, 1989. – 78 с.*Электронныя рэсурсы:*1. Национальная библиотека Беларуси [Электронный ресурс] / Электронный каталог. – Минск, 2018. – Режим доступа : https://www.nlb.by.2. Электронная библиотека БГУ [Электронный ресурс] / Учебные материалы исторического факультета. – Минск, 2018. – Режим доступа: [http://elib.bsu.by](http://elib.bsu.by/)3. Репозиторий БГПУ [Электронный ресурс] / Учебные материалы исторического факультета. – Минск, 2020. – Режим доступа: [http://elib.bspu.by](http://elib.bspu.by/) |
|   |

 https://vak.gov.by/node/1622